Title: 1. HOSPODÁRSKA SITUÁCIA a.s. BAŇA DOLINA
Author: RNDr.Malík
Last saved by: agenda0
Company: MHSR

VLÁDA SLOVENSKEJ REPUBLIKY

V l á d a

A. berie na vedomie

materiál: „Útlm banskej činnosti a likvidácia hnedouhoľnej bane v a.s. Baňa Dolina Veľký Krtíš“

B. ukladá

ministrovi hospodárstva

B. 1.	po uzavretí dohody s akcionármi Bane Dolina,a.s. Veľký Krtíš podľa bodu B.4. v návrhu rozpočtu kapitoly MH SR  na rok 2002 a nasledujúce roky zabezpečiť finančné prostriedky na pokrytie tých nákladov útlmu banskej činnosti, ktoré preukázateľne nebude môcť pokryť Baňa Dolina,a.s. Veľký Krtíš, maximálne však do výšky schválenej zákonom o štátnom rozpočte pre príslušný rok.
                                                                                   T :  2001 a každoročne do    ukončenia                 likvidácie

B.2.  štátnu pomoc Bani Dolina, a.s. Veľký Krtíš počnúc rokom 2002 poskytovať na financovanie útlmu banskej činnosti a likvidáciu bane a na uhrádzanie záväzkov v sociálnej oblasti, ak akcionári uzavrú s poskytovateľom štátnej pomoci dohodu, že po skončení likvidácie hlavných banských diel a zahľadení následkov banskej činnosti trhovo ocenia zostávajúci majetok. S takto oceneným majetkom bude naložené v zmysle bodu B.4.
	   T :  trvalo počas likvidácie

B.3. poveriť riaditeľa štátneho podniku Rudné bane, Banská Bystrica vyhlásením a riadením verejnej súťaže na vypracovanie štúdie „Veľký Krtíš – Baňa Dolina, a.s., vplyv ukončenia ťažby na životné prostredie“ (štúdia IEA) 
        	 T : 30. 11. 2001

B. 4.	uzavrieť s akcionármi akciovej spoločnosti Baňa Dolina Veľký Krtíš zmluvu o  účasti zástupcov štátu v orgánoch spoločnosti v období poskytovania štátnej pomoci, o použití prostriedkov akciovej spoločnosti prednostne na likvidáciu Bane Dolina, o spôsobe predaja zariadenia bane a iného majetku Bane Dolina, a.s. a použitia prostriedkov z tohto predaja, o spôsobe ako bude naložené so zostávajúcim majetkom spoločnosti po skončení likvidácie hnedouhoľnej bane.                                                                                  
               
                                                                                         T : 31. 1. 2002

ministrovi životného prostredia  v spolupráci s ministrom hospodárstva

B.	5. Podporovať Baňu Dolina, a.s. pri rokovaniach o možnostiach získavania finančných  zdrojov Európskej únie  na tvorbu a realizáciu projektu útlmu banskej činnosti a zahladzovaní jej následkov  
                                                                                         T : trvalo počas likvidácie

prednostovi Krajského úradu v Banskej Bystrici v spolupráci s ministrom hospodárstva

B. 6.	v spolupráci s Prednostom Okresného úradu vo Veľkom Krtíši, riaditeľom Národného úradu práce – Okresného úradu práce vo Veľkom Krtíši  a s ostatnými vedúcimi zainteresovaných ústredných orgánov štátnej správy, miestnej samosprávy a NARMaSP
a)	dopracovať a predložiť na rokovanie vlády návrh riešenia  zamestnanosti v okrese Veľký Krtíš a v rámci toho dopracovať do realizačnej fázy projektový zámer LVL Dolina, a.s. smerujúci k reštrukturalizácii výroby v areáli Bane Dolina, a.s. po útlme banskej činnosti
b)	preskúmať a rozpracovať možnosť zriadenia BIC (podnikateľsko-poradenského centra) v okrese Veľký Krtíš

                                                                                    T : 31. 03. 2002

Vykonajú:   minister hospodárstva 
minister životného prostredia
prednosta Krajského úradu v Banskej Bystrici